DSTV Slenter - Pasop vir Hierdie DStv Epos Slenter | SolidariteitJou Geld | Solidariteit Wêreld
Tuis › Artikels › Pasop vir hierdie DStv-epos-slenter
Pasop vir hierdie DStv-epos-slenter
'n DStv-uitvis-e-pos doen nou die rondte en vra potensiële slagoffers om hul e-posadres te verifieer deur op 'n skakel te klik.
Die e-pos, wat hier onder verskyn, kom oënskynlik van 'n @multichoice.com-adres en verklaar dat dit deur die DStv Connect-span gestuur is.
Die e-pos lui "Dear Customer. We noticed you have not yet verified your email address," voordat dit die ontvanger aansê om op 'n skakel te klik om die adres te verifieer en te voorkom dat hy afgesny word.
Die skakel lei na 'n Dropbox-vorm wat vir 'n e-pos-adres en 'n wagwoord vra.
MultiChoice het bevestig dat die e-pos vals is.
"Ons sal nooit ons kliënte vra om op 'n skakel te klik om hul e-pos-adres te verifieer en dan hul DStv-diens afsny as hul e-pos-adres nie geverifieer word nie," het MultiChoice verklaar.